
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1078 

1 Αυγούστου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΔΙΑΣΥΝΕΔΡΙΑΚΟ ΚΑΙ ΠΟΛΙΤΙΣΤΙΚΟ 
ΚΕΝΤΡΟ ΔΗΜΗΤΣΑΝΑΣ» και κύρωση του οργανι¬ 


σμού αυτού. 1 

ΑΠΟΦΑΣΕΙΣ 

Σύσταση Νομικού Προσώπου με την επωνυμία «75η 

Σχολική Επιτροπή Δήμου Αχαρνών». 2 

Σύσταση Νομικού Προσώπου με την επωνυμία «76η 
Σχολική Επιτροπή Δήμου Αχαρνών». 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΔΙΑΣΥΝΕΔΡΙΑΚΟ ΚΑΙ ΠΟΛΙΤΙΣΤΙΚΟ ΚΕ¬ 
ΝΤΡΟ ΔΗΜΗΤΣΑΝΑΣ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 1007/12.7.2002 πράξη της Συμβολαιο¬ 
γράφου Αθηνών, Ελένης Κων. Κατσίμπα, όπως αυτή τροπο¬ 
ποιήθηκε με τις υπ’ αριθμ. 140/27.9.2004 και 257/11.2.2005 
πράξεις της Συμβολαιογράφου Αθηνών Άννας Ρήγα του Βα¬ 
σιλείου, με την οποία το Σωματείο με την επωνυμία «ΑΔΕΛ¬ 
ΦΟΤΗΤΑ ΔΗΜΗΤΣΑΝΙΤΩΝ ΓΡΗΓΟΡΙΟΣ Έ» σύστησε κοινω¬ 
φελές ίδρυμα με την επωνυμία «ΔΙΑΣΥΝΕΔΡΙΑΚΟ ΚΑΙ ΠΟΛΙ¬ 
ΤΙΣΤΙΚΟ ΚΕΝΤΡΟ ΔΗΜΗΤΣΑΝΑΣ» και με έδρα την Αθήνα. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 29.11.2004 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 14650/ΔΙΟΕ 85/17.3.2004 (ΦΕΚ 519 Β') 
κοινή απόφασητου Πρωθυπουργού και του Υπουργού Οι¬ 
κονομικών, με την οποία καθορίσθηκαν αρμοδιότητες των 
Υφυπουργών Οικονομίας και Οικονομικών. 


5. Την υπ’ αριθμ. 37876/ΣΤ5/26.4.2004 (ΦΕΚ 608 Β') κοι¬ 
νή απόφασητου Πρωθυπουργού και της Υπουργού Εθνι¬ 
κής Παιδείας και Θρησκευμάτων, με την οποία καθορί¬ 
σθηκαν αρμοδιότητες Υφυπουργών του Υπουργείου 
Εθνικής Παιδείας και Θρησκευμάτων. 

6. Την υπ’ αριθμ. 33/23.3.2004 (ΦΕΚ 527 Β') απόφαση 
του Πρωθυπουργού και Υπουργού Πολιτισμού με την 
οποία ανατέθηκε η άσκηση αρμοδιοτήτων στην Αναπλη¬ 
ρωτή Υπουργό και στους Υφυπουργούς Πολιτισμού. 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών και Πολιτισμού αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΔΙΑΣΥΝΕΔΡΙΑΚΟ ΚΑΙ ΠΟΛΙΤΙΣΤΙΚΟ ΚΕ¬ 
ΝΤΡΟ ΔΗΜΗΤΣΑΝΑΣ», η οποία έγινε από το σωματείο με 
την επωνυμία «ΑΔΕΛΦΟΤΗΤΑ ΔΗΜΗΤΣΑΝΙΤΩΝ ΓΡΗΓΟ- 
ΡΙΟΣ Ε'» με την υπ’ αριθμ. 1007/12.7.2002 πράξη της Συμ¬ 
βολαιογράφου Αθηνών, Ελένης Κων. Κατσίμπα, όπως αυ¬ 
τή τροποποιήθηκε με τις υπ’ αριθμ. 140/27.9.2004 και 
257/11.2.2005 πράξεις της Συμβολαιογράφου Αθηνών 
Άννας Ρήγα του Βασιλείου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
Θρησκευμάτων και Πολιτισμού και διέπεται από τις δια¬ 
τάξεις της ανωτέρω συστατικής του πράξης, του παρα¬ 
κάτω οργανισμού, του α.ν. 2039/1939 και των διαταγμά¬ 
των που εκδόθηκαν ή θα εκδοθούν σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΔΙΑΣΥΝΕΔΡΙΑΚΟ ΚΑΙ ΠΟΛΙΤΙΣΤΙΚΟ ΚΕ¬ 
ΝΤΡΟ ΔΗΜΗΤΣΑΝΑΣ» 

Άρθρο Ιο 

ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1) Το κοινωφελές ίδρυμα με την επωνυμία «ΔΙΑΣΥΝΕ- 
ΔΡΙΑΚΟ ΚΑΙ ΠΟΛΙΤΙΣΤΙΚΟ ΚΕΝΤΡΟ ΔΗΜΗΤΣΑΝΑΣ» που 
συστήθηκε από το Σωματείο με την επωνυμία «Αδελφότη- 

τα Δημητσανιτών ΓΡΗΓΟΡΙΟΣ Ε'», με την υπ’ αριθμ. 
1007/12.7.2002 πράξη της Συμβολαιογράφου Αθηνών Ελέ¬ 
νης Κων. Κατσίμπα, όπως τροποποιήθηκε με τις υπ’ αριθμ. 
140/27.9.2004 και 257/11.2.2005 πράξεις της Συμβολαιο¬ 
γράφου Αθηνών Άννας Ρήγα του Βασιλείου, αποτελεί νο¬ 
μικό πρόσωπο ιδιωτικού δικαίου, η λειτουργία του οποίου 
διέπεται από τις διατάξεις της ανωτέρω συστατικής πρά¬ 
ξης, του παρόντος οργανισμού, του α.ν. 2039/1939 όπως 
κάθε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2) Έδρα του ιδρύματος είναι η Αθήνα. 

3) Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2ο 
ΣΚΟΠΟΣ 

1. Σκοπός του ιδρύματος είναι: 

α) η πνευματική και πολιτιστική ανάπτυξη των κατοίκων 
της Δημητσάνας και της ευρύτερης περιοχής της. 

β) η σύνδεση του με Ελληνικά και Διεθνή Κέντρα Ερευ¬ 
νών και Μελετών, που έχουν ως αντικείμενο θέματα σχε- 
τιζόμενα με τον Ελληνισμό, την Ορθοδοξία, την ανάπτυξη 
της μακράς παιδευτικής παραδόσεως της Δημητσάνας 
και τη γενικότερη πνευματική και πολιτιστική ανάπτυξη 
του τόπου. 

2. Ο κατά την προηγούμενη παράγραφο σκοπός, ο 
οποίος αναλύεται στον Κανονισμό Λειτουργίας του Ιδρύ¬ 
ματος, επιδιώκεται και πραγματοποιείται: 

α) με την οργάνωση συνεδριών, είτε αυτοδύναμα, είτε 
σε συνεργασία με εθνικούς και διεθνείς φορείς, είτε με 
την συμμετοχή σε συνέδρια με αντικείμενα συναφή με 
τους σκοπούς του ιδρύματος, 
β) με την οργάνωση σεμιναρίων και επιμορφωτικών 
δράσεων για την αναβάθμιση της επαγγελματικής κατάρ¬ 
τισης του ανθρώπινου δυναμικού, είτε αυτοδύναμα, είτε 
σε συνεργασία με ειδικούς φορείς και εκπαιδευτικά ιδρύ¬ 
ματα, 

γ) με την οργάνωση και φιλοξενία πολιτιστικών εκδηλώ¬ 
σεων, όπως θεατρικών και καλλιτεχνικών παραστάσεων, 
μουσικών εκδηλώσεων και καλλιτεχνικών εκθέσεων, 
δ) με ανακοινώσεις και διαλέξεις, 
ε) με την έκδοση εντύπων, βιβλίων, μελετών και την πα¬ 
ραγωγή κατάλληλων οπτικοακουστικών προγραμμάτων, 
στ) με την ανάπτυξη ολοκληρωμένων προγραμμάτων 
και εφαρμογών συλλογής και διαχείρισης πληροφοριών, 
συναφών με τον πολιτισμό και το σκοπό του ιδρύματος, 
ζ) με την οργάνωση εκδηλώσεων που συμβάλλουν στη 
διατήρηση και προβολή της πολιτιστικής κληρονομιάς και 
παραδόσεως, 

η) με την ενίσχυση, ηθική και οικονομική ερευνητών για 
τη διεξαγωγή ερευνών και την κατάρτιση μελετών για 
αντικείμενα συναφή με το σκοπό του ιδρύματος, 
θ) μετηνοργάνωση συνεδρίων επιστημονικών και επαγ¬ 
γελματικών φορέων ή και την παραχώρηση σ’ αυτούς των 
χώρων του για την διεξαγωγή των συνεδρίων τους, 
ι) με την άσκηση κάθε δραστηριότητας, η οποία κατά 
την κρίση του Διοικητικού Συμβουλίου του ιδρύματος, 
συμβάλει στην επίτευξη του σκοπού του, 
ια) για την ευόδωση των σκοπών του, το ίδρυμα μπορεί 
να συνάπτει προγραμματικές συμβάσεις με τους φορείς 
που αναφέρονται στο άρθρο 35 παράγραφος 1 εδάφιο 


πρώτο του π.δ. 410/1995, όπως αντικαταστάθηκε από το 
άρθρο 25 του ν. 2738/1999 (ΦΕΚΑ' 180), καθώς και προ¬ 
γραμματικές συμφωνίες και αναπτυξιακές συμβάσεις 
που προβλέπονται στο άρθρο 1 του ν. 1682/1987 (ΦΕΚΑ' 
14), όπως ισχύει. 

Άρθρο 3ο 

ΠΕΡΙΟΥΣΙΑ ΚΑΙ ΠΟΡΟΙ 

I) ΠΕΡΙΟΥΣΙΑ 

Περιουσία του ιδρύματος είναι: 

Α) το δικαίωμα χρήσεως επί 97 χρόνια του ανεγειρομέ- 
νου κτιρίου, ήτοι του Διασυνεδριακού και Πολιτιστικού 
Κέντρου Δημητσάνας, επί οικοπέδου του Δήμου Δημη¬ 
τσάνας, άρτιου και οικοδομήσιμου, που βρίσκεται στο πί¬ 
σω μέρος του Ιερού Ναού Αγίου Ευθυμίου και Γρηγορίου 
Ε' εντός πόλεως του Δήμου της Δημητσάνας, συνολικού 
εμβαδού κατά ακριβέστερη μέτρηση μέτρων τετραγωνι- 
κώντετρακοσίωνπενήντατριών και 77/00 (453,77) ή όσης 
εκτάσεως και αν είναι κατά το πλέον ή έλαττον, όπως ει¬ 
δικότερα περιγράφεται στην υπ’ αριθμ. 257/11.2.2005 
πράξη της συμβολαιογράφου Αθηνών Άννας Ρήγα του 
Βασιλείου. 

Β) Ποσό ευρώ πεντακοσίων πενήντα τεσσάρων χιλιά¬ 
δων εννιακοσίων ογδόντα οκτώ και 0,99 (554.988,99) για 
την εκτέλεση των οικοδομικών εργασιών, τον εξοπλισμό 
και τη λειτουργία του ιδρύματος, όπως ειδικότερα ανα¬ 
λύεται στην υπ’ αριθμ. 257/11.2.2005 πράξη της Συμβο¬ 
λαιογράφου Αθηνών Άννας Ρήγα του Βασιλείου. 

Την περιουσία του ιδρύματος θα διαχειρίζεται το Διοι¬ 
κητικό Συμβούλιο αυτού με κάθε επωφελές μέσον και με 
δική του ευθύνη, θα χρησιμοποιείται δε αναλόγως των 
αναγκών, χωρίς να εξαντλείται, ενώ θα αυξάνεται με τους 
ετήσιους πόρους. 

II) ΠΟΡΟΙ 

Πόρους για τη λειτουργία του ιδρύματος αποτελούν: 
α) τα έσοδα από τις δραστηριότητές του, 
β) οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς, 
γ) οιχρηματικέςπαροχέςή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό, 
δ) οι με φροντίδα του Δ.Σ του ιδρύματος ετήσιες συν¬ 
δρομές φίλων και ενισχυτών του έργου του, 
ε) Οιπάσης φύσεως επιχορηγήσεις κ.λ.πτης Πολιτείας, 
της Ευρωπαϊκής Ένωσης, της Τοπικής Αυτοδιοίκησης, 
Κυβερνητικών και μη Οργανισμών και ιδρυμάτων του 
εσωτερικού και εξωτερικού αλλά και τρίτων. 

στ) Οι ετήσιες επιχορηγήσεις της Αδελφότητας Δημη- 
τσανιτών και των Κληροδοτημάτων της Δημητσάνας Μα- 
κρή - Παπούλια. Ο προσδιορισμός των ετήσιων αυτών επι¬ 
χορηγήσεων θα γίνεται με απόφαση του Διοικητικού Συμ¬ 
βουλίου του ιδρύματος, μετά από εισήγηση της 
Διαχειριστικής Επιτροπής των Κληροδοτημάτων, σε ότι 
αφορά το ποσόνπου θα καταβάλλουν, ως επιχορήγηση, 
αυτά (τα Κληροδοτήματα). 

Άρθρο 4ο 

Η ΔΙΟΙΚΗΣΗ ΤΟΥ ΙΔΡΥΜΑΤΟΣ 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από: 

α - δ) Το πρώτο, δεύτερο, τρίτο και τέταρτο μέλος του 
είναι τα τέσσερα μέλη της Διαχειριστικής Επιτροπής των 
Κληροδοτημάτων Δημητσάνας Μακρή - Παπούλια και σε 

περίπτωση κωλύματος μελών της ως άνω διαχειριστικής 
επιτροπής, η οποία γνωστοποιείται από αυτά γραπτώς 
στο Διοικητικό Συμβούλιο, τα υπόλοιπα μέλη του Διοικη¬ 
τικού Συμβουλίου εκλέγουν αναπληρωματικά μέλη από 
την παροικία των Δημητσανιτών Αθηνών και Πειραιώς, 
πρόσωπα αναγνωρισμένου κύρους, μετριετή θητεία, με¬ 
τά την λήξη της οποίας, εάν μεν έχει λήξει το κώλυμα των 
αναπληρωθέντων μελών της Διαχειριστικής Επιτροπής, 
αυτά επανέρχονται στο Διοικητικό Συμβούλιο, άλλως, το 
Διοικητικό Συμβούλιο δύναται είτε να επανεκλέξει τα υπ’ 
αυτού εκλεγέντα αναπληρωματικά μέλη, είτε να εκλέξει 
νέα αναπληρωματικά μέλη με τις ίδιες ως άνω προϋποθέ¬ 
σεις και όρους. 

ε) Το πέμπτο μέλος του είναι ο εκάστοτε Δήμαρχος Δη- 
μητσάνας, εφ’ όσον είναι Δημητσανίτης, άλλως ο εκάστο¬ 
τε Πρόεδρος του Τοπικού Συμβουλίου Δημητσάνας και 
σε περίπτωση κωλύματοςτου Δημάρχου ήτου Προέδρου 
του Τοπικού Συμβουλίου, υποδεικνύεται αναπληρωτής 
του από το Δημοτικό ή το Τοπικό Συμβούλιο αντίστοιχα, 
με την ίδια ως άνω προϋπόθεση. 

στ) Το έκτο μέλος του είναι ο εκάστοτε Πρόεδρος της 
Αδελφότητας Δημητσανιτών Γρηγόριος Ε' και σε περί¬ 
πτωση κωλύματος αυτού, μέλος του Διοικητικού Συμβου¬ 
λίου της Αδελφότητος, εκλεγόμενο από το Συμβούλιο αυ¬ 
τό, με θητεία ίση με το υπόλοιπο της θητείας του κωλυο- 
μένου Προέδρου της Αδελφότητος. 

ζ) Το έβδομο μέλος του είναι ο εκάστοτε Πρόεδρος της 
Εταιρείας Πελοποννησιακών Σπουδών και σε περίπτωση 
κωλύματος αυτού, μέλοςτου Διοικητικού Συμβουλίου αυ¬ 
τής, υπό του ιδίου εκλεγόμενο, με θητεία ίση με αυτή του 
ιδίου Διοικητικού Συμβουλίου. 

2. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του α.ν. 2039/1939. 

Ειδικότερα: 

α) σε περίπτωση αδυναμίας κάλυψης της θέσης του πέ¬ 
μπτου μέλους του Διοικητικού Συμβουλίου του ιδρύμα¬ 
τος, όπως περιγράφεται στην παρ. 1 ανωτέρω, εκλέγεται 
από τα υπόλοιπα μέλη αυτού πρόσωπο αναγνωρισμένου 
κύρους από τους τοπικούς παράγοντες της Δημητσάνας, 
με τριετή θητεία, μετά τη λήξη της οποίας, αν μεν έχει 
εκλείψει η αδυναμία πλήρωσης της θέσης αυτής του Δι¬ 
οικητικού Συμβουλίου επανέρχεται σε αυτό ο δικαιούμε¬ 
νος να συμμετάσχει, δηλ. ο Δήμαρχος ή ο Πρόεδρος του 
Τοπικού Συμβουλίου ή πρόσωπο υποδεικνυόμενο από το 
Δημοτικό ή το Τοπικό Συμβούλιο κατά την αναγραφόμε¬ 
νη, ως άνω σειρά, άλλως, τα υπόλοιπα μέλη του Διοικητι¬ 
κού Συμβουλίου, δύνανται να επανεκλέξουν το πρόσωπο 
αυτό, είτε να εκλέξουν νέο μέλος με τις ίδιες προϋποθέ¬ 
σεις και όρους. 

β) σε περίπτωση διάλυσης της Αδελφότητος Δημητσα- 
νιτών Γ ρηγόριος Ε', τη θέση του έκτου μέλους του Διοι¬ 
κητικού Συμβουλίου του ιδρύματος, όπως περιγράφεται 
στηνπαρ. 1 ανωτέρω, καταλαμβάνει ο Πρόεδρος ή άλλος 
εκπρόσωπος άλλου τυχόν λειτουργούντος στην Αθήνα ή 
στον Πειραιά Πατριωτικού Σωματείου Δημητσανιτών και 
τέλος, σε αδυναμία εκπροσώπησης σωματείου, εκλέγε¬ 
ται από τα υπόλοιπα μέλη του Διοικητικού Συμβουλίου 
του ιδρύματος, πρόσωπο ανεγνωρισμένου κύρους από 
την παροικία Δημητσανιτών Αθηνών και Πειραιώς, με 


τριετή θητεία, μετά τη λήξη της οποίας τα υπόλοιπα μέλη 
του Διοικητικού Συμβουλίου δύνανται είτε να επανεκλέ- 
ξουντο πρόσωπο αυτό, είτε να εκλέξουν νέο πρόσωπο με 
τις ίδιες προϋποθέσεις και όρους. 

(γ) σε περίπτωση παραίτησης του Προέδρου της Εται¬ 
ρείας Πελοποννησιακών Σπουδών, η έβδομη θέση του Δι¬ 
οικητικού Συμβουλίου του ιδρύματος, όπως περιγράφε- 
ται στην παρ. 1 ανωτέρω, καταλαμβάνεται με την εκλογή 
επιστήμονα αναγνωρισμένου κύρους, είτε ανήκει σε συγ¬ 
γενή επιστημονική οργάνωση, είτε διαπρέπει σε επιστη¬ 
μονική έρευνα, κατά προτίμηση καταγωγής από την Δη- 
μητσάνα και πάντως από την Πελοπόννησο, με τριετή θη¬ 
τεία, η οποία δύναται να ανανεωθεί για μία ακόμα τριετία. 

Επίσης, το Διοικητικό Συμβούλιο του ιδρύματος μετά τη 
λήξη της θητείαςτου Προέδρου ή μέλους του Διοικητικού 
Συμβουλίου της Εταιρείας Πελοποννησιακών Σπουδών, 
μπορεί να καλύψει την θέση αυτή του μέλους του Διοικη¬ 
τικού Συμβουλίου με την εκλογή κατά τα ανωτέρω 
ΕΠΙΣΤΗΜΟΝΑ κύρους, είτε ανήκει σε συγγενή επιστημο¬ 
νική οργάνωση είτε διαπρέπει σε επιστημονική έρευνα, 
καταγωγής, κατά προτίμηση, από τη Δημητσάνα, ή γενι¬ 
κότερα την Πελοπόννησο, με τριετή θητεία, η οποία δύ- 
ναται να ανανεωθεί για μία ακόμη τριετία. 

3. Τα μέλη του πρώτου Διοικητικού Συμβουλίου θα ορι- 
σθούν με την φροντίδα της κατωτέρω (άρθρο 9) αναφε- 
ρομένης Προσωρινής Διοικούσας Επιτροπής, όταν θα 
έχει ολοκληρωθεί η ανέγερση και ο πόσης φύσεως εξο¬ 
πλισμός του κτιρίου στο οποίο θα στεγασθεί το Διασυνε- 
δριακό και Πολιτιστικό Κέντρο Δημητσάνας και θα είναι 
έτοιμο να λειτουργήσει, με βάση δε τα πρόσωπα που τό¬ 
τε θα εκπροσωπούν του φορείς που αναφέρονται στην 
ανωτέρω παράγραφο 1, του παρόντος άρθρου, με έγκρι¬ 
ση της εποπτεύουσας αρχής. 

4. Το Διοικητικό Συμβούλιο κατά την πρώτη συνεδρίαση 
του συγκροτείται σε σώμα με την εκλογή, έπειτα από ψη¬ 
φοφορία και κατά απόλυτη πλειοψηφία των μελών του, 
του Π ροέδρου, του Αντιπροέδρου, του Γραμματέα και του 
Ταμία. Επίσης, το Διοικητικό Συμβούλιο δύναται να διορί¬ 
ζει, αναλόγως των αναγκών και των οικονομικών δυνατο¬ 
τήτων του ιδρύματος, το απαραίτητο προσωπικό (Διευθυ¬ 
ντή, Γ ραμματέα, κλητήρα), κατά τα ειδικότερα διαλαμβα¬ 
νόμενα στον εσωτερικό Κανονισμό Λειτουργίας του 
ιδρύματος. Τέλος το Διοικητικό Συμβούλιο δύναται να συ¬ 
γκροτεί πενταμελή ΕΠΙΣΤΗΜΟΝΙΚΗ ΕΠΙΤΡΟΠΗ, Δημη- 
τσανίτικης κατά προτίμηση καταγωγής, έργο της οποίας 
είναι να εισηγείται σε αυτό τη στρατηγική για την ανάπτυ¬ 
ξη δραστηριοτήτων προς επιδίωξη των σκοπών του ιδρύ¬ 
ματος, καθώς και συγκεκριμένα σχέδια δράσης αυτού. 

5. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή τρία 
(3) απότα μέλη του, μεγραπτή αίτησή τουςπροςτον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. 

6. Το Διοικητικό Συμβούλιο ευρίσκεται σε απαρτία πα¬ 
ρόντων πέντε (5) τουλάχιστον έκτων μελών του. Μεταξύ 
των παρόντων πρέπει, υποχρεωτικά, να είναι και ο Πρόε¬ 
δρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

8. Σε περίπτωση που κάποιο μέλοςτου Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 

συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 2 
του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

10. Η συμμετοχή στο Διοικητικό Συμβούλιο του ιδρύμα¬ 
τος, είναι τιμητική και άμισθη. Τα μέλη του Διοικητικού 
Συμβουλίου δικαιούνται, όμως, οδοιπορικώνή άλλων εξό¬ 
δων που δαπάνησαν για την εκτέλεση υπηρεσίας του 
ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματο¬ 
ποιήθηκαν νόμιμα. 

11. Το Διοικητικό Συμβούλιο αποτελεί το ανώτατο Διοι¬ 
κητικό Όργανο του Ιδρύματος και αποφασίζει για κάθε 
θέμα που αναφέρεται στο Ίδρυμα. Για ορισμένα θέματα, 
δύναται να εξουσιοδοτεί με απόφασή του μέλος ή μέλη 
του Διοικητικού Συμβουλίου, το Διευθυντή του Ιδρύματος 
ή άλλα όργανα αυτού να ενεργούν για λογαριασμό του. 

12. Το Ίδρυμα εκπροσωπείται δικαστικά και εξώδικα και 
έναντι των τρίτων από τον Πρόεδρο και τον Γραμματέα, 
από κοινού ενεργούντων, οι οποίοι δύνανται να μεταβιβά- 
σουντην αρμοδιότητατους αυτή, για συγκεκριμένες πρά¬ 
ξεις, σε άλλο μέλος του Διοικητικού Συμβουλίου ή το Δι¬ 
ευθυντή, μετά από έγκριση του Διοικητικού Συμβουλίου. 

13. Κάθε μέλος του Διοικητικού Συμβουλίου οφείλει να 
προσφέρει ουσιαστικά κάθε δυνατή βοήθεια, γνώση και 
εμπειρία για την επίτευξη των σκοπών του Ιδρύματος. 

Άρθρο 5ο 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Διοικητικό Συμβούλιο διοικεί και διαχειρίζεταιτηνπε- 
ριουσίατου ιδρύματος και, γενικώς, αποφασίζει για κάθε θέ¬ 
μα που αφορά τη διοίκηση καιτη λειτουργία του, τη διάθεση 
των πόρων αυτού, καθώς και για κάθε ενέργεια που σχετίζε¬ 
ται με την εκπλήρωση του σκοπού του, πάντοτε όμως σύμ¬ 
φωνα με τις διατάξεις της συστατικής πράξης, του παρό¬ 
ντος οργανισμού του α.ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τού¬ 
του, καθώς καιτων λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20-12-1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 


Άρθρο 6ο 

ΑΡΜΟΔΙΟΤΗΤΕΣ ΠΡΟΕΔΡΟΥ 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον πέντε (5) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελείτις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7ο 

ΑΡΜΟΔΙΟΤΗΤΕΣ ΓΡΑΜΜΑΤΕΑ 

1. Ο Γραμματέαςτου ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττειτα έγγραφα, τα βιβλία (εκτός από τα διαχει¬ 
ριστικά) καιτη σφραγίδα του ιδρύματος καιευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών), να βοηθείται από υπάλληλο του ιδρύματος, την ευ¬ 
θύνη όμως για τις ενέργειες τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8ο 

ΑΡΜΟΔΙΟΤΗΤΕΣ ΤΑΜΙΑ 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14765 


2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2.ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9ο 

ΠΡΟΣΩΡΙΝΗ ΔΙΟΙΚΟΥΣΑ ΕΠΙΤΡΟΠΗ 

Α) Μέχρι πέρατος των εργασιών κατασκευής και εξο¬ 
πλισμού του Ιδρύματος, αυτό διοικείται από επταμελή 
ΠΡΟΣΩΡΙΝΗ ΔΙΟΙΚΟΥΣΑ ΕΠΙΤΡΟΠΗ, αποτελούμενη από 
ισάριθμους Δημητσανίτες, αλφαβητικά απαριθμούμε- 
νους ως εξής: 

α) Την Ιωάννα Γιανναροπούλου 
β) Τον Νικόλαο Γκιώνη 
γ) Τον Χρύσανθο Γκλαβά 
δ) τον Τάσο Γριτσόπουλο 
ε) Τον Γεώργιο Κανδηλώρο 
στ) Την Βασιλική Νακοπούλου και 
ζ) Τον Παναγιώτη Παπαγιάννη 

Σε περίπτωση παραίτησης ή κωλύματος κάποιου από τα 
ανωτέρω μέλη που ανήκουν στην Αδελφότητα Δημητσα- 
νιτών, κατά το χρόνο εκτελέσεως των καθηκόντων της 
Προσωρινής Διοικούσας Επιτροπής, το κενό θα καλύπτε¬ 
ται με απόφαση των υπολοίπων μελών. 

Σε περίπτωση παραίτησης ή κωλύματοςτων υπολοίπων 
μελών, κατά το ίδιο χρονικό διάστημα, αυτό αναπληρώνε¬ 
ται με απόφαση των υπολοίπων. 

Β) Έργο της Προσωρινής Διοικούσας Επιτροπής απο¬ 
τελεί ι) η φροντίδα και η διαχείριση για τη ολοκλήρωση 
των εργασιών ανέγερσης και εξοπλισμού του κτιρίου του 
Διασυνεδριακού και Πολιτιστικού Κέντρου Δημητσάνας 
και η παράδοσή του, έτοιμου προς λειτουργία στο πρώτο 
Διοικητικό Συμβούλιο του Ιδρύματος, μετά πλήρους δια¬ 
χειριστικού απολογισμού, οπότε και λήγει η θητεία της. 

ιι) Η κατάρτιση του Εσωτερικού Κανονισμού Λειτουρ¬ 
γίας του Ιδρύματος κατά τα εις το άρθρο 5 του παρόντος 
καταστατικού διαλαμβανόμενα, με ευρύτερη ανάλυση 
των σκοπών και ενεργειών του Διοικητικού Συμβουλίου 
του Ιδρύματος. 

ιιι) Η μέριμνα για τον ορισμό των μελών του πρώτου Δι¬ 
οικητικού Συμβουλίου του Ιδρύματος κατά τα εις την πα- 
ραγ. 2 του παρόντος άρθρου διαλαμβανόμενα. 

Γ) Η Προσωρινή Διοικούσα Επιτροπή κατά την πρώτη 
συνεδρίαση της, εκλέγει με απόλυτη πλειοψηφία των με¬ 
λών της, τον Πρόεδρο, Αντιπρόεδρο, Γραμματέα και Τα¬ 
μία. 

Ο Πρόεδρος και ο Γραμματέας εκπροσωπούν από κοι¬ 
νού το Ίδρυμα δικαστικά και εξώδικα και ασκούν τη δια¬ 
χείριση των ποσών που διατίθενται για την ολοκλήρωση 
της ανέγερσης καιτον εξοπλισμό του κτιρίου του Ιδρύμα¬ 
τος. 


Άρθρο 10ο 

ΟΙΚΟΝΟΜΙΚΗ ΔΙΑΧΕΙΡΙΣΗ 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβερνήσεως του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν. 2039/1939 και του από 20.12.1939 σχετικού βασι¬ 
λικού διατάγματος (ΦΕΚ 552, τ. Α'). 

Άρθρο 11 ο 
ΒΙΒΛΙΑ ΚΑΙ ΣΤΟΙΧΕΙΑ 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνται τα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18.8.1941 κανονιστικού διατάγματος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12ο 

ΤΡΟΠΟΠΟΙΗΣΗ ΟΡΓΑΝΙΣΜΟΥ 

Ο οργανισμόςτου ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα μετις 
διατάξεις των άρθρων 98 του α.ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13ο 

ΕΣΩΤΕΡΙΚΟΣ ΚΑΝΟΝΙΣΜΟΣ 

Με εσωτερικό κανονισμό που συντάσσεται από την 
Προσωρινή Διοικούσα Επιτροπή ρυθμίζονται: 

1) Κάθε θέμα που ανάγεται στη διαχείριση, διοίκηση και 
διάθεση των πόρων του ιδρύματος, σε εκτέλεση του ετή¬ 
σιου προϋπολογισμού του που θα συνταχθεί σχετικά κα¬ 
θώς και του εσωτερικού ελέγχου του. 

2) Κάθε θέμα που ανάγεται στη λειτουργία, την οργά¬ 
νωση και διάρθρωση των υπηρεσιών του και 

3) Κάθε άλλο θέμα λειτουργικό, οργανωτικό, διαρθρω¬ 
τικό και οικονομικό που αναφέρεται στο ίδρυμα και τους 
σκοπούς του συνολικά, χωρίς να ανατρέπονται τα ανωτέ¬ 
ρω εκτιθέμενα. 

Στην Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και Πο¬ 
λιτισμού αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 19 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΠΟΛΙΤΙΣΜΟΥ 

ΠΕΤΡΟΣΤΑΤΟΥΛΗΣ 
-♦- 

ΑΠΟΦΑΣΕΙ Σ 

Αριθ. 08/Δ.Τ.Α./14306 (2) 

Σύσταση Νομικού Προσώπου με την επωνυμία «75η Σχο¬ 
λική Επιτροπή Δήμου Αχαρνών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του ν. 1894/1990 (ΦΕΚ 
ΙΙΟ/Α') και του άρθρου 203 του π.δ. 410/1995 (ΦΕΚ 
231 /Α'). 

2) Τις διατάξειςτου ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

3) Τις ρυθμίσεις του άρθρου 29Ατου ν. 1558/1985 που 
προστέθηκε με το άρθρο 27 του ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Την υπ’ αριθμ. οικ. 16976/12.11.2003 απόφαση του Γε¬ 
νικού Γραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γενικού Γ ραμματέα Πε¬ 
ριφέρειας» στο Γ ενικό Διευθυντή της Περιφέρειας Αττικής. 

5) Την υπ’ αριθμ. 222/2004 απόφαση του Δημοτικού 
Συμβουλίου Αχαρνών, αποφασίζουμε: 

1) Συστήνουμε στο Δήμο Αχαρνών του Νομού Αττικής 
Νομικό Πρόσωπο Δημοσίου Δικαίου με την επωνυμία: 
«75η Σχολική Επιτροπή Δήμου Αχαρνών», η οποία περι¬ 
λαμβάνει το 28ο Νηπιαγωγείο Αχαρνών. 

2) Σκοπός του Νομικού Προσώπου είναι η διαχείριση 
των πιστώσεων που διατίθενται για την κάλυψη των δα¬ 
πανών λειτουργίας του αντίστοιχου σχολείου, η αμοιβή 
καθαρίστριας, η εκτέλεση έργων για την επισκευή και συ¬ 
ντήρηση του σχολείου και του κάθε είδους εξοπλισμού 
του κ.τ.λ., όπως αναφέρονται αναλυτικά στην παρ. 9 του 
άρθρου 5 του ν. 1894/1990. 

3) Πόροιτου Νομικού Προσώπου είναι: 

α) Η ετήσια επιχορήγηση του Δήμου που ανέρχεται σε 
12.000,00 ευρώ. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 


δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι απάτην περιουσία του. 

στ) Περιουσία (που τυχόν αφιερώνεται). 

4) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται ή απουσιάζει 
από τον Αντιπρόεδρο. 

- Η διοίκηση, η συγκρότηση, η λειτουργία και οι αρμο¬ 
διότητες των οργάνων διοίκησης, η οργάνωση και η λει¬ 
τουργία, η διαχείριση και η εποπτεία του Νομικού Προ¬ 
σώπου, διέπονται από τις προβλεπόμενες διατάξεις του 
Δημοτικού και Κοινοτικού Κώδικα και του άρθρου 5 του 
ν. 1894/1990. 

5) Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αχαρνών 
ύψους 12.000,00 ευρώ γιατοτρέχον οικονομικό έτος και 
12.000,00 ευρώ για καθένα από τα επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 21 Ιουνίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 08/Δ.Τ.Α./14307 (3) 

Σύσταση Νομικού Προσώπου με την επωνυμία «76 η Σχο¬ 
λική Επιτροπή Δήμου Αχαρνών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του ν. 1894/1990 (ΦΕΚ 
ΙΙΟ/Α') και του άρθρου 203 του π.δ. 410/1995 (ΦΕΚ 
231 /Α'). 

2) Τις διατάξειςτου ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

3) Τις ρυθμίσεις του άρθρου 29Ατου ν. 1558/1985 που 
προστέθηκε με το άρθρο 27 του ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Την υπ’ αριθμ. οικ. 16976/12.11.2003 απόφαση του 
Γ ενικού Γ ραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γ ενικού Γ ραμματέα Πε¬ 
ριφέρειας» στο Γενικό Διευθυντή της Περιφέρειας Αττι¬ 
κής. 

5) Την υπ’ αριθμ. 222/2004 απόφαση του Δημοτικού 
Συμβουλίου Αχαρνών, αποφασίζουμε: 

1) Συστήνουμε στο Δήμο Αχαρνών του Νομού Αττικής 
Νομικό Πρόσωπο Δημοσίου Δικαίου με την επωνυμία: 
«76η Σχολική Επιτροπή Δήμου Αχαρνών», η οποία περι¬ 
λαμβάνει το ΤΈΈ. Ειδικής Αγωγής Α' βαθμίδας Δήμου 
Αχαρνών. 

2) Σκοπός του Νομικού Προσώπου είναι η διαχείριση 
των πιστώσεων που διατίθενται για την κάλυψη των δα¬ 
πανών λειτουργίας του αντίστοιχου σχολείου, η αμοιβή 
καθαρίστριας, η εκτέλεση έργων για την επισκευή και συ¬ 
ντήρηση του σχολείου και του κάθε είδους εξοπλισμού 

του κ.τ.λ., όπως αναφέρονται αναλυτικά στηνπαρ. 9 του 
άρθρου 5 του ν. 1894/1990. 

3) Πόροι του Νομικού Προσώπου είναι: 

α) Η ετήσια επιχορήγηση του Δήμου που ανέρχεται σε 
10.271,46 ευρώ. 

β) Η ετήσια επιχορήγηση του Κράτους, 

γ) Κάθε είδους εισφορές, δωρεές, κληρονομιές, κληρο¬ 
δοσίες, 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 

ε) Πρόσοδοι από την περιουσία του. 

στ) Περιουσία (που τυχόν αφιερώνεται). 

4) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται ή απουσιάζει 
από τον Αντιπρόεδρο. 

- Η διοίκηση, η συγκρότηση, η λειτουργία και οι αρμο¬ 
διότητες των οργάνων διοίκησης, η οργάνωση και η λει¬ 


τουργία, η διαχείριση και η εποπτεία του Νομικού Προ¬ 
σώπου, διέπονται από τις προβλεπόμενες διατάξεις του 
Δημοτικού και Κοινοτικού Κώδικα και του άρθρου 5 του ν. 
1894/1990. 

5) Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αχαρνών 
ύψους 10.271,46 ευρώ για το τρέχον οικονομικό έτος και 
10.271,46 ευρώ για καθένα από τα επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 21 Ιουνίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗ ΜΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.βΐ. 91 - 


ΡΑΧ 210 52 21 004 

θ-ΙΠ3ίΙ: \Λ/ββΐΤΙ35ίθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδας 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυΐΌ, προσαυξανόμενη κατά 0,20 θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυΐΌ ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίπίθπίθΐ 

ΙιΗρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓπεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υι·ο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται οτην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























